RĪGAS BĒRNU UN JAUNIEŠU CENTRS „ALTONA”

Altonavas iela 6, Rīga, LV-1004, tālrunis 67612354, e-pasts pbjcaltona@riga.lv

# IEKŠĒJIE NOTEIKUMI

# Rīgā

02.09.2024. Nr.BJCAL-24-1-nts

**Par līdzfinansējuma apmēru un samaksas kārtību**

**interešu izglītības programmām**

**I. Vispārīgie noteikumi**

* + - 1. Iekšējie noteikumi (turpmāk – Noteikumi) nosaka līdzmaksājumu apmēru, samaksas kārtību un atlaižu kritēriju piemērošanu Rīgas bērnu un jauniešu centra “Altona” (turpmāk - Iestāde) interešu izglītības programmās (turpmāk – Programmas), saskaņā ar Rīgas domes 23.10.2012. lēmuma Nr.5376 “Par līdzfinansējuma apmēru interešu izglītības un pieaugušo neformālās izglītības programmām Rīgas pilsētas pašvaldības izglītības iestādēs” aktuālo redakciju un Iestādes direktora rīkojumu par līdzfinansējuma noteikšanu interešu izglītības programmās.
			2. Līdzfinansējuma samaksas kārtība attiecas uz Iestādes audzēkņu vecāku vai likumisko pārstāvju un pilngadīgo audzēkņu līdzfinansējumu.
			3. Iestādes interešu programmās, kurās ir noteikts līdzfinansējuma apmērs, audzēkņa vecāks vai likumīgais pārstāvis, vai pilngadīgais audzēknis ir iepazinies ar līdzfinansējuma maksājuma noteikumiem un parakstījis iesniegumu par uzņemšanu interešu izglītības programmā ar līdzfinansējuma maksu.
			4. Līdzfinansējumu vecāki vai izglītojamā likumiskie pārstāvji (turpmāk – vecāki), vai audzēknis maksā bezskaidras naudas norēķinu veidā, pamatojoties uz Iestādes izdotu grāmatvedības attaisnojuma dokumentu (rēķins, kvīts), kas tiek nosūtīts vecākam uz iesniegumā par audzēkņa uzņemšanu programmā norādīto elektronisko pastu vai e-adresi.
			5. Līdzfinansējuma maksa tiek ieskaitīta Iestādes pamatbudžeta norēķinu kontā.
			6. Iestāde no līdzfinansējuma maksājumiem iegūtos līdzekļus izlieto mācību procesa nodrošināšanai, kā arī Iestādes attīstībai un uzturēšanas izdevumu segšanai, saskaņā ar Iestādes Maksas pakalpojumu līdzekļu izlietošanas komisijas (turpmāk- Komisiju) lēmumu.

**II. Līdzfinansējuma samaksas kārtība**

* + - 1. Izglītojamā likumiskie pārstāvji (turpmāk – vecāki) vai pilngadīgs audzēknis līdzfinansējuma maksājumu maksā par katru mēnesi, t.i., par 9 (deviņiem) mācību gada mēnešiem (no septembra līdz maijam), maksājumus veicot līdz attiecīgā mēneša 25.datumam.
			2. Mācību gada sākumā līdzfinansējums par septembri tiek noteikts 50% apmērā no Rīgas domes lēmumā noteiktā līdzfinansējuma apmēra un līdzfinansējuma maksājums jāveic līdz 10.oktobrim.
			3. Ja iesniegums par uzņemšanu programmā iesniegts līdz tekošā mēneša 20.datumam, tad līdzfinansējums ir jāmaksā par tekošo mēnesi.
			4. Ja iesniegums par uzņemšanu programmā iesniegts pēc tekošā mēneša 20.datuma, tad līdzfinansējums ir jāmaksā par nākošo mēnesi.
			5. Ja nodarbības nav notikušas Iestādes darba organizatoriska, saimnieciska, tehnoloģiska rakstura vai citu iemeslu dēļ (pedagoga prombūtne, ārkārtējā vai avārijas situācija u.tml.), par attiecīgo periodu līdzfinansējuma maksa netiek aprēķināta un iekasēta.
			6. Ja izglītojamais attaisnoti (iesniedzot ģimenes ārsta vai prombūtni attaisnojošu izziņu) nav apmeklējis nodarbības un kavējuma periods ir ilgāks par divām (2) kalendāra nedēļām, par kavējuma periodu līdzfinansējums netiek aprēķināts. Attaisnojuma dokumenta kopija kopā ar vecāka iesniegumu, iesniedzama Iestādes Biroja administratorei Altonavas ielā 6, Rīgā vai sūtot elektroniski – pbjcaltona@riga.lv
			7. Līdzfinansējuma apjoma samazināšana vai atbrīvošana no līdzfinansējuma maksas, tiek noteikta ar Iestādes direktora rīkojumu.
			8. Ja vairāk nekā 3 mēnešus nav veikta līdzfinansējuma maksa, izglītojamais tiek atskaitīts no Iestādes interešu izglītības programmas un netiek uzņemts Iestādes citā izglītības programmā līdz līdzfinansējuma maksas parāda samaksai.

**III. Atbrīvošana no līdzfinansējuma**

* + - 1. No līdzfinansējuma maksas par attiecīgās programmas apguvi 100 % apmērā atbrīvo izglītojamos, kuru dzīvesvieta ir deklarēta Rīgas valstspilsētas pašvaldības administratīvajā teritorijā šādos gadījumos:
	1. ja izglītojamais ir no ģimenes, kurai ar Rīgas Sociālā dienesta lēmumu ir piešķirts trūcīgas vai maznodrošinātas ģimenes statuss;
	2. ja izglītojamam ir noteikta invaliditāte;
	3. ja izglītojamais ir no ģimenes, kura ir reģistrēta Rīgas pilsētas pašvaldības ģimeņu atbalsta reģistrā.
		+ 1. No līdzfinansējuma maksas 100% apmērā atbrīvo Ukrainas civiliedzīvotājus, kuri reģistrēti Rīgas valstspilsētas pašvaldības izglītības iestādēs interešu izglītības programmu apguvei Valsts izglītības informācijas sistēmā.
			2. No līdzfinansējuma maksas par attiecīgās programmas apguvi 50 % apmērā atbrīvo izglītojamos, kuru dzīvesvieta ir deklarēta Rīgas valstspilsētas administratīvajā teritorijā šādos gadījumos:
	4. ja vismaz divi bērni no vienas ģimenes apgūst interešu izglītības programmu, kurai noteikta līdzfinansējuma maksa, vienā vai dažādās Rīgas valstspilsētas pašvaldības izglītības iestādēs;
	5. ja no vienas ģimenes viens bērns apgūst interešu izglītības programmu, kurai noteikta līdzfinansējuma maksa, bet otrs bērns profesionālās ievirzes izglītības programmu, kurai noteikta līdzfinansējuma maksa, vienā vai dažādās Rīgas valstspilsētas pašvaldības izglītības iestādēs.
		+ 1. Par īpašiem sasniegumiem un aktivitāti, pamatojoties uz Iestādes Maksas pakalpojumu līdzekļu izlietošanas komisijas lēmumu un direktora rīkojumu, audzēkņus var atbrīvot no līdzfinansējuma maksas interešu izglītības programmās 50% vai 100% apmērā, saskaņā ar atbrīvojuma kritērijiem (1.pielikums).
			2. Līdzfinansējuma maksas atlaides uzsāk un pārtrauc piemērot no nākamā mēneša pēc lēmuma 15., 16., 17.. punktā noteikto statusu iegūšanas vai izbeigšanās saskaņā ar Rīgas domes Vienotās informācijas sistēmas (turpmāk – RDVIS) iepriekšējā mēneša pēdējā datuma datiem vai atbilstoši 18. punktā noteiktajai kārtībai. Mācību gada sākumā līdzfinansējuma maksas atlaides uzsāk un pārtrauc piemērot no septembra saskaņā ar RDVIS 30.septembra datiem. Gadījumos, kad informācija par tiesībām saņemt līdzfinansējuma maksas atlaides nav iegūstama no RDVIS vai citiem Rīgas valstspilsētas pašvaldības reģistriem, Iestāde ir tiesīga pieprasīt vecāku iesniegtajam iesniegumam par atlaides piemērošanu pievienot attiecīgus šo faktu apliecinošus dokumentus.

**V. Noslēguma jautājumi**

* + - 1. Noteikumi stājas spēkā 2024.gada 1.septembri un ir spēkā līdz nomaiņai.
			2. Noteikumi tiek publiskoti Iestādes mājas lapā www.altona.riga.lv
			3. Grozījumus noteikumos var veikt pēc Iestādes vadības vai pedagoģiskās padomes sēdes lēmuma.
			4. Atzīt par spēku zaudējušu Pārdaugavas bērnu un jauniešu centra “Altona” 29.09.2022. iekšējos noteikumus Nr.BJCP-22-1-nts “Par līdzfinansējuma apmēru un samaksas kārtību interešu izglītības programmām”.

Direktore M. Bernande

#### Šlanka 67612354

1.pielikums

2024.gada 2.septembra

iekšējiem noteikumiem Nr.BJCAL-24-1-nts

**Kritēriji audzēkņa atbrīvošanai no līdzfinansējuma maksas**

**par sasniegumiem un aktivitāti**

|  |  |  |
| --- | --- | --- |
| Nr.p.k. | Kritērijs | Maksas atbrīvojums (%) |
| 50% | 100% |
|  | Pedagoģiskās padomes vai Maksas pakalpojumu līdzekļu izlietošanas komisijas lēmums par audzēkņa individuāliem augstiem sasniegumiem starptautiskā mēroga sacensībās, skatēs, konkursos, pamatojoties uz interešu izglītības skolotāja iesniegumu un faktu apliecinošo dokumentu: |  |  |
| 1. vieta, 1. pakāpes diploms | 3 mēneši |
| 2. vieta, 2. pakāpes diploms | 2 mēneši |
| 3. vieta, 3. pakāpes diploms | 1 mēnesis |
|  | Pedagoģiskās padomes vai Maksas pakalpojumu līdzekļu izlietošanas komisijas lēmums par audzēkņa individuāliem augstiem sasniegumiem valsts mēroga sacensībās, skatēs, konkursos, pamatojoties uz interešu izglītības skolotāja iesniegumu un faktu apliecinošo dokumentu: |  |  |
| 1. vieta, 1. pakāpes diploms | 3 mēneši |
| 2. vieta, 2. pakāpes diploms | 2 mēneši |
| 3. vieta, 3. pakāpes diploms | 1 mēnesis |
|  | Pedagoģiskās padomes vai Maksas pakalpojumu līdzekļu izlietošanas komisijas lēmums par vecāka ieguldīto darbu un aktīvu līdzdalību Iestādes aktuālo uzdevumu risināšanā, pamatojoties uz interešu izglītības skolotāja iesniegumu un faktu apliecinošo dokumentu. |  | par nākamo mēnesi |

Direktore M. Bernande

Šlanka 67612354